

**REPUBLIKA HRVATSKA**

**GRAD ZAGREB**

**GRADSKI URED ZA PROSTORNO UREĐENJE,**

**IZGRADNJU GRADA, GRADITELJSTVO,**

**KOMUNALNE POSLOVE I PROMET**

**Sektor za komunalno i prometno redarstvo**

**Odjel za komunalno redarstvo**

**Zagreb, Sigetje 2**

KLASA: UP/I-363-04/21-16/49

URBROJ: 251-13-81-3/010-21-8

Zagreb, 09.09.2021.

Komunalni redar Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva, rješavajući po službenoj dužnosti u predmetu uklanjanje ruševine zgrade na k.č.br. 3299, k.o. Maksimir, u Zagrebu, Barutanski jarak 50, suvlasništvo nepoznatog nasljednika iza pokojne Škrbec Marije, Barutanski jarak 50, Zagreb, te Podvržak Julijane, Barke b.b., Svetice, Zagreb, Škrbec Marije, Barutanski jarak 12, Zagreb i Škrbec Josipa, Australija, čija su prebivališta odnosno boravišta nepoznata, temeljem članka 34. stavka 3. Zakona o općem upravnom postupku (Narodne novine 47/09), po službenoj dužnosti donosi

**ZAKLJUČAK**

**1.** Nepoznatom nasljedniku iza pokojne Škrbec Marije, Barutanski jarak 50, Zagreb, te suvlasnicima Podvržak Julijane, Barke b.b., Svetice, Zagreb, Škrbec Marije, Barutanski jarak 12, Zagreb i Škrbec Josipa, Australija, čija su prebivališta odnosno boravišta nepoznata, određuje se odvjetnica Almasa Filipović, Zagreb, Vodnikova 19, za privremenog zastupnika.

**2.** Privremeni zastupnik zastupat će nepoznatog nasljednika i suvlasnike čija su prebivališta odnosno boravišta nepoznata u postupku uklanjanja ruševine zgrade na k.č.br. 3299, k.o. Maksimir, u Zagrebu, Barutanski jarak 50, dok se suvlasnici ili osoba ovlaštena za njihovo zastupanje ne pojave u postupku, odnosno dok suvlasnici u pisanom obliku odrede osobu ovlaštenu za zastupanje.

**3.** Protiv ovog zaključka nije dopuštena žalba.

**Obrazloženje**

Komunalni redar je očevidom dana 13.03.2021. u 08:45 sati, utvrdio da se na k.č.br. 3299, k.o. Maksimir, u Zagrebu, Barutanski jarak 50, nalazi ruševina zgrade, prizemnica, tlocrtne površine cca 33,00 m2, oštećenih zidova izgrađenih od cigli, oštećenog pokrova i krovne konstrukcije, bez prozora i vrata.

Zgrada je zbog oštećenja izgubila svoja svojstva zbog čega nije prikladna za uporabu sukladno svojoj namjeni.

Uvidom u Registar kulturnih dobara Republike Hrvatske utvrđeno je da zgrada nije upisana u Registar kulturnih dobara Republike Hrvatske da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu.

Na zahtjev ovog tijela GRADSKOG UREDA ZA UPRAVLJANJE IMOVINOM GRADA, dostavio je dopis KLASA: 944-01/21-01/401, od 16.06.2021. godine, iz kojega je vidljivo da je ruševina zgrade na k.č.br. 3299, k.o. Maksimir, u Zagrebu, Barutanski jarak 50, društveno vlasništvo s uknjiženim pravom korištenja Podvržak Julijane, Barke b.b., Svetice, Zagreb, Škrbec Marije, Zagreb, Barutanski jarak 12, Škrbec Marije r. Plut, Barutanski jarak 50, Zagreb i Škrbec Josipa, Australija.

Uvidom u dopis MUP-a KLASA:220-01/21-02/832 od 19.08.2021. godine, utvrđeno je da u zgradi Barutanski jarak 50, Zagreb, unatrag pet godina nije bilo prijavljenih osoba, te da je Škrbec Marija 10.07.1992. godine odjavljena kao umrla osoba.

Uvidom u evidenciju MINISTARSTVA FINANCIJA – Porezne uprave, utvrđeno je da iza pokojne Škrbec Marije, Barutanski jarak 50, Zagreb, nije proveden ostavinski postupak.

Dana 09.09.2021. godine, sastavljen je zapisnik sa odvjetnicom Almasom Filipović, Zagreb, Vodnikova 19, koja je izjavila da je suglasna da je se odredi za privremenog zastupnika nepoznatom vlasniku i suvlasnicima čija su prebivališta odnosno boravišta nepoznata, zemljišta na k.č.br. 3299, k.o. Maksimir, u Zagrebu, Barutanski jarak 50.

Odredbom članka 52. stavka 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Odredbom članka 34. stavka 1. Zakona o općem upravnom postupku propisano je da će službena osoba zaključkom odrediti privremenog zastupnika stranci kojoj prebivalište, boravište ili sjedište nije poznato, a koja nema opunomoćenika, kada se neka radnja u postupku treba hitno poduzeti.

Odredbom članka 34. stavka 3. Zakona o općem upravnom postupku (Narodne novine 47/09), propisano je kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje.

Odredbom članka 162. Zakona o općem upravnom postupku propisano je da svjedoci, vještaci, prevoditelji, tumači i privremeni zastupnici imaju pravo na nagradu, odnosno naknadu stvarnih troškova nastalih u vezi s postupkom, da je službena osoba dužna osobe koje imaju pravo na naknadu troškova na to upozoriti, da se o iznosu nagrade, odnosno naknade troškova odlučuje rješenjem, u skladu s propisima, a ako takvih nema, prema stvarno nastalim i dokumentiranim troškovima, da su vještaci, prevoditelji i tumači dužni podnijeti zahtjev za naknadu troškova odnosno nagradu ili naknadu u roku od 30 dana od dana poduzimanja tražene radnje, s priloženim troškovnikom. Kad zahtjev nije podnesen u propisanom roku ili nije dokumentiran, a službena je osoba upozorila podnositelja zahtjeva na posljedice tog propuštanja, podnositelj zahtjeva gubi to pravo.

Budući nije poznat nasljednik iza pokojne Škrbec Marije, Barutanski jarak 50, Zagreb, te nisu poznata prebivališta odnosno boravišta suvlasnika, a radi se o ruševini zgrade koju je potrebno hitno ukloniti, sukladno članku 34. stavku 1. i stavak 3. Zakona o općem upravnom postupku, riješeno je kao u izreci ovog zaključka.

**UPUTA O PRAVNOM LIJEKU:**

Protiv ovog zaključka nije dopuštena posebna žalba, već se prema članku 77. stavku 5. Zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

KOMUNALNI REDAR

**Dario Bedenik struč.spec.ing.građ.**

DOSTAVITI:

1. Odvjetnica Almasa Filipović, Zagreb, Vodnikova 19,

2. na oglasnu ploču,

3. u spis.